ইম্মানেনি সত্যমূর্তি
ইম্মানেনি সত্যমূর্তি হলেন একজন ভারতীয় হৃদরোগ বিশেষজ্ঞ এবং চেন্নাইয়ের অ্যাপোলো হাসপাতালের হৃদরোগ বিভাগের পরিচালক। ভেলোর ক্রিশ্চিয়ান মেডিকেল কলেজ ও হাসপাতালের অনুষদের একজন প্রাক্তন সদস্য, তিনি ইন্টারভেনশনাল কার্ডিওলজির একজন বিশেষজ্ঞ হিসেবে পরিচিত। বেশ কয়েকটি প্রকাশনায় তার কৃতিত্ব রয়েছে, যার মধ্যে কিছু মেডিকেল কোর্সের পাঠ্য হিসাবে নির্ধারিত হয়েছে। তিনি ২০০০ সালে ভারত সরকার কর্তৃক চতুর্থ সর্বোচ্চ ভারতীয় বেসামরিক পুরস্কার পদ্মশ্রীতে ভূষিত হন।